b'\n_START_ARTICLE_\nMarija Montesori\n_START_SECTION_\nBiografija\n_START_PARAGRAPH_\nMontessori gim\xc4\x97 1870\xc2\xa0m. netoli Ankonos miesto. B\xc5\xabdama 13 met\xc5\xb3 ji prad\xc4\x97jo eiti \xc4\xaf berniuk\xc5\xb3 technikos mokykl\xc4\x85, nor\xc4\x97dama \xc4\xafgyvendinti savo svajon\xc4\x99 tapti in\xc5\xbeiniere. Montessori tapo pirm\xc4\x85ja moterimi baigusia Romos La Sapienza medicinos mokykl\xc4\x85. Taip pat ji tapo viena pirm\xc5\xb3j\xc5\xb3 mediki\xc5\xb3 Italijoje._NEWLINE_1896\xc2\xa0m. edukacijos kongrese Turine Montessori skait\xc4\x97 paskait\xc4\x85 apie darb\xc4\x85 su ne\xc4\xafgaliaisiais. Italijos mokslo ministras dalyvavo \xc5\xa1ioje paskaitoje ir liko ja su\xc5\xbeav\xc4\x97tas. Po to keleriems metams jis paskyr\xc4\x97 Montessori vadovauti institucijai, kuri dirbo su ne\xc4\xafgaliaisiais._NEWLINE_V\xc4\x97liau dirbant su ne\xc4\xafgaliais vaikais Motessori lyd\xc4\x97jo s\xc4\x97km\xc4\x97, ji suk\xc5\xabr\xc4\x97 vadinam\xc4\x85j\xc4\xaf Montesori metod\xc4\x85. 1907\xc2\xa0m. sausio 6 d. Montessori \xc4\xafk\xc5\xabr\xc4\x97 vaik\xc5\xb3 namus (it. Casa dei Bambini) Romoje. Juose Montessori mok\xc4\x97 vaikus lavinti \xc4\xafvairius savo \xc4\xafg\xc5\xabd\xc5\xbeius. V\xc4\x97liau toki\xc5\xb3 nam\xc5\xb3 metodai sudomino ir kitas \xc5\xa1alis, kaip JAV ir pan._NEWLINE_II pasaulinio karo metu Benito Mussolini nor\xc4\x97jo visus vaikus paversti kariais, o tam pasiprie\xc5\xa1inusi Montessori buvo deportuota i\xc5\xa1 \xc5\xa1alies. Iki 1936\xc2\xa0m. ji gyveno Ispanijoje, o prasid\xc4\x97jus Ispanijos civiliniam karui 1939\xc2\xa0m. Montessori persik\xc4\x97l\xc4\x97 \xc4\xaf Olandij\xc4\x85._NEWLINE_Tais metais ji buvo pakviesta apsilankyti Indijoje. Joje Montessori lank\xc4\x97si kartu su vieninteliu savo s\xc5\xabnumi Mario Montessori Sr. Kartu s\xc4\x97kmingai jie vyst\xc4\x97 savo edukacines teorijas Indijoje. D\xc4\x97l karo ji buvo priversta palikti \xc5\xa1i\xc4\x85 \xc5\xa1al\xc4\xaf, ta\xc4\x8diau Indijoje paliko daug savo veiklos skyri\xc5\xb3._NEWLINE_Likus\xc4\xaf savo gyvenim\xc4\x85 iki 1952\xc2\xa0m. Montessori praleido Olandijoje. Ji visame pasaulyje laikoma viena geriausi\xc5\xb3 darbo su vaikais specialis\xc4\x8di\xc5\xb3.'